‏07 אוקטובר 2024

**ביקורת/תרגול בתי ספר- כניסה למקלטים**

ביוזמת קב"ט המועצה זייד זועבי ערכנו במהלך היום סיורים בבתי הספר ברחבי המועצה.

להלן הממצאים וההמלצות:

**בית ספר מקיף נין:**

* בהתאם לסקר המיגון, הנחיות משרד החינוך ופיקוד העורף לגבי כמות הילדים שמאושרים למטר קיימים מרחבים מוגנים תקניים שעומדים בדרישות ללימודים מלאים של כל תלמידי בית הספר.
* הומלץ שלא לאפשר לילדים לצאת לחצרות בזמן הפסקה.
* המנהל התבקש לפנות שולחנות וציוד נוסף מהמקלטים בכדי לפנות מקום נוסף לתלמידים.
* הומלץ להעתיק לימודים לכיתות שסמוכות למרחב המוגן מכיתות מרוחקות.
* המנהל התבקש להכין תכנית מסודרת שבה רשום לכל כיתה לאיזה מרחב מוגן מתפנה.
* הומלץ להכין תכנית הסעות מסודרת ולהוציא את הילדים להסעה רק לאחר הגעתה ללא המתנה של הילדים במרחב פתוח.
* הומלץ להכין בכל כיתה שלט שבו רשום לאיזה מקלט הולכים.
* נערכה מדידה בסטופר בהליכה איטית מהכיתה הרחוקה ביותר ועד המקלט הרחוק וזמן ההגעה היה 54 שניות.

**בית ספר יסודי נין:**

* בהתאם לסקר המיגון, הנחיות משרד החינוך ופיקוד העורף לגבי כמות הילדים שמאושרים למטר קיימים מרחבים מוגנים תקניים שעומדים בדרישות ללימודים מלאים של כל תלמידי בית הספר.
* הומלץ שלא לאפשר לילדים לצאת לחצרות בזמן הפסקה.
* ישנו שילוט הכוונה למרחבים המוגנים וגם כל כיתה יודעת לאיזה מקלט היא הולכת.
* נערכה מדידה בסטופר בהליכה איטית מהכיתה הרחוקה ביותר ועד המקלט הרחוק וזמן ההגעה היה 49 שניות.
* נערך תרגיל לכלל התלמידים, כולם הגיעו למרחבים המוגנים תוך פחות מדקה.

**בית ספר יסודי סולם:**

* בהתאם לסקר המיגון, הנחיות משרד החינוך ופיקוד העורף לגבי כמות הילדים שמאושרים למטר קיימים מרחבים מוגנים תקניים שעומדים בדרישות ללימודים מלאים של כל תלמידי בית הספר.
* ישנם חצרות שקרובים מאוד למרחב המוגן, ניתן לשהות בהן ולהגיע בזמן למרחב המוגן.
* ישנו ניהול של רשימות תלמידים בכל מרחב מוגן וכל כיתה.
* המנהלת מקפידה מאוד לערוך תרגילים ולהיות בשליטה מלאה על הנעשה בבית הספר בחירום.
* ניכר כי הצוות מתורגל וישנה חשיבה על כל פרט ופרט.
* ישנו שילוט הכוונה למרחבים המוגנים וגם כל כיתה יודעת לאיזה מקלט היא הולכת.
* נערכה מדידה בסטופר בהליכה איטית מהכיתה הרחוקה ביותר ועד המקלט הרחוק וזמן ההגעה היה 51 שניות.
* נערך תרגיל לכלל התלמידים, כולם הגיעו למרחבים המוגנים תוך פחות מדקה.

**בית ספר יסודי מצר:**

* בהתאם לסקר המיגון, הנחיות משרד החינוך ופיקוד העורף לגבי כמות הילדים שמאושרים למטר קיימים מרחבים מוגנים תקניים שעומדים בדרישות ללימודים מלאים של כל תלמידי בית הספר.
* הומלץ שלא לאפשר לילדים לצאת לחצרות בזמן הפסקה.
* ישנם חצרות שקרובים מאוד למרחב המוגן, ניתן לשהות בהן ולהגיע בזמן למרחב המוגן.
* ישנו ניהול של רשימות תלמידים בכל מרחב מוגן וכל כיתה.
* המנהל מקפידה מאוד לערוך תרגילים ולהיות בשליטה מלאה על הנעשה בבית הספר בחירום, רכזת הביטחון מיסא מקצועית מאוד ומעורבת בכל הנעשה בחירום ומקפידה על הפרטים הקטנים.
* ניכר כי הצוות מתורגל וישנה חשיבה על כל פרט ופרט.
* נערכה מדידה בסטופר בהליכה איטית מהכיתה הרחוקה ביותר ועד המקלט הרחוק וזמן ההגעה היה 58 שניות.
* נערך תרגיל לכלל התלמידים, כולם הגיעו למרחבים המוגנים תוך פחות מדקה.

**קב"ט המועצה זייד זועבי שולט בכל הנעשה בכל מבנה ונמצא בקשר ישיר עם מנהלי בתי הספר ורכזי הבטחון.**

**ניכר כי אי אפשר להפתיע את זייד והוא מכיר ויודע כל פרט ופרט מגודל המקלטים ועד כמות אנשי צוות וילדים וכמובן בקיא בהנחיות משרד החינוך ופיקוד העורף.**

בברכה,

רס"ן דני צפניה

מפקד יקלר

בוסתן אל מארג'